**EXPUNERE DE MOTIVE**

|  |  |  |  |  |  |  |  |
| --- | --- | --- | --- | --- | --- | --- | --- |
| **Secțiunea 1**  **Titlul proiectului de act normativ**  **Lege pentru** **modificarea și completarea Legii nr. 188/2000 privind executorii judecătoreşti** | | | | | | | |
| **Secțiunea a 2-a**  **Motivul emiterii actului normativ** | | | | | | | |
| 2.1. Sursa proiectului de act normativ | -Inițiativa Ministerului Justiției;  În Strategia de dezvoltare a sistemului judiciar 2022—2025 și planul de acțiune aferent acesteia, aprobată prin Hotărârea Guvernului nr. 436/2022, a fost prevăzut ca Obiectiv specific “5. Modernizarea profesiilor juridice conexe” (în cadrul Obiectivului strategic 1: Garantarea independenței justiției, creșterea calității și eficienței), printre rezultatele aşteptate fiind “cadru legal adaptat nevoilor de acces în profesie, formare profesională, atribuții și conduită profesională a executorilor judecătorești, precum și de organizare și funcționare a organelor reprezentative ale profesiei etc.” | | | | | | |
| 2.2. Descrierea situației actuale | Prin intrarea în vigoare a Legii nr. 188/2000 privind executorii judecătoreşti, a fost reglementată profesia de executor judecătoresc, ca fiind o profesie liberală şi independentă, executorul judecătoresc desfăşurându-şi activitatea în mod independent, fără a fi subordonat vreunei instituţii, cu respectarea dispoziţiilor Legii 188/2000, a statutului profesiei şi a regulamentului de aplicare a Legii 188/2000, precum şi ale Codului de procedură civilă şi ale altor legi aplicabile în materie. Totodată, potrivit Legii nr. 188/2000, executorii judecătorești sunt învestiţi să îndeplinească un serviciu de interes public, îndeplinind acte de autoritate publică, fapt ce conferă o dimensiune de importanţă majoră acestei profesii şi, totodată, o mare responsabilitate, fiind parteneri importanţi ai justiției, având în vedere rolul deosebit pe care îl îndeplinesc în cadrul procesului civil.  Executorii judecătoreşti sunt datori să țină pasul cu noile realități economice, juridice și sociale, astfel că modernizarea acestei profesii, odată cu modernizarea sistemului judiciar în ansamblul său, reprezintă o necesitate.  În acest context, una dintre priorităţile actuale o reprezintă perfecţionarea cadrului legal privind organizarea profesiei, care să ţină seama în primul rând de rolul şi locul executorului judecătoresc în sistemul judiciar.  Cu privire la gestionarea activității desfășurate de executorii judecătorești, au fost constatate unele disfuncţionalităţi, care nu pot fi remediate decât printr-o reformare a sistemului, prin promovarea unui proiect de Lege pentru modificarea și completarea Legii nr. 188/2000 privind executorii judecătoreşti.  În acest context, intervenţiile legislative cuprinse în prezentul proiect se axează pe următoarele:   * *reformarea unor instituții din Legea nr. 188/2000 și introducerea altora noi;* * *modificarea unor dispoziţii care conţin neclarităţi;* * *introducerea în cuprinsul actului normativ de nivel primar a unor prevederi cuprinse în actele normative de nivel inferior.*   Proiectul de lege supus spre aprobare, care cuprinde norme juridice privind organizarea profesiei de executor judecătoresc, se înscrie în demersul asumat de Ministerul Justiției, mai amplu, de modernizare a statutului profesiilor juridice și conexe sistemului judiciar, urmărind consolidarea statutului acestora, creșterea profesionalismului tuturor categoriilor de personal afectate profesiilor juridice conexe, precum și întărirea formelor de răspundere în cadrul fiecărei profesii. | | | | | | |
| 2.3. Schimbări preconizate | Proiectul de act normativ a fost elaborat pe baza propunerilor Uniunii Naționale a Executorilor Judecătorești și a soluțiilor legislative propuse la nivel Ministerului Justiției, în urma constatării unor disfuncționalități în gestionarea activității desfășurate de executorii judecătorești.  Printre principalele aspecte care se preconizează a fi reglementate și reformate prin proiectul de lege, în scopul eficientizării organizării profesiei de executor judecătoresc, menționăm:   * *Modificarea dispozițiilor referitoare la condiţiile privind numirea în funcţia de executor judecătoresc*, acestea fiind menite să asigure calitatea procedurilor de recrutare și selecție a membrilor profesiei, precum și conformitatea acestora cu legislația Uniunii Europene, astfel: * a fost înființat, în cadrul Uniunii Naționale a Executorilor Judecătorești, Institutul Național de Pregătire și Perfecționare a Executorilor Judecătorești, entitate de interes public, cu personalitate juridică care asigură perfecționarea activității de executare silită, pregătirea profesională inițială și, după caz, continuă a executorilor judecătorești stagiari și a executorilor judecătoreşti, a altor specialiști, a personalului de specialitate al birourilor executorilor judecătorești, al Camerelor și al Uniunii, având dreptul de a elibera diplome sau certificate de absolvire recunoscute de instituțiile publice și private abilitate; * toate examenele și concursurile în domeniu, respectiv examenul de definitivat, concursul de admitere în funcţia de executor judecătoresc pentru persoanele care au cel puţin 6 ani vechime într-o funcţie de specialitate juridică, concursul de schimbare a sediului, precum şi examenul sau, după caz, concursul de dobândire a calităţii de executor judecătoresc stagiar se organizează la nivel naţional prin intermediul Institutului Național de Pregătire și Perfecționare a Executorilor Judecătorești, în cuprinsul reglementării la nivel primar fiind inserate dispoziţii care cuprind aspectele esenţiale referitoare la aceste examene, cum sunt, spre exemplu, condiţiile de participare, regulile generale privind constituirea comisiilor de concurs, tipul etapelor şi probelor de concurs, modalitatea de stabilire a rezultatelor; * a fost eliminată condiția cetățeniei române pentru accesul în profesie, potrivit proiectului urmând a putea deveni executor judecătoresc orice cetăţean român, cetăţean al unui stat membru al Uniunii Europene, cetăţean al unui stat aparţinând Spaţiului Economic European sau cetăţean al Confederaţiei Elveţiene, cu domiciliul sau reşedinţa în România; * pentru corelarea condițiilor de acces în celelalte profesii juridice şi în scopul profesionalizării procesului de selecţie a executorilor judecătoreşti, a fost eliminată posibilitatea numirii fără examen sau concurs în funcţia de executor judecătoresc a persoanelor care au exercitat timp de 5 ani funcția de judecător, procuror sau avocat și au promovat examenul de definitivat în profesia din care provin; * a fost introdusă o dispoziție referitoare la exercitarea funcției de executor judecătoresc după împlinirea vârstei de 75 de ani, soluția propusă pentru menținerea în profesie fiind aceea a dovedirii anuale, pe baza unui aviz medical, a îndeplinirii condiției referitoare la menținerea capacității fizice necesare exercitării funcției; * proiectul modifică substanțial dispozițiile actuale referitoare la stagiul de pregătire teoretică şi practică al executorilor judecătorești stagiari, acesta urmând a cuprinde un an de pregătire teoretică prin frecventarea cursurilor organizate de Institutul Național de Pregătire și Perfecționare a Executorilor Judecătorești și un an de pregătire practică sub îndrumarea unui executor judecătoresc coordonator; * examenul de definitivat se va desfășura, de asemenea, prin intermediul Institutului Național de Pregătire și Perfecționare a Executorilor Judecătorești, prin proiect fiind introduse noi dispoziții referitoare la tematică și modalitatea de ocupare a posturilor; * au fost introduse noi dispoziții referitoare la concursul de admitere în funcţia de executor judecătoresc pentru persoanele care au cel puţin 6 ani vechime într-o funcţie de specialitate juridică, precum și cu privire la obligativitatea candidaților declarați admiși de a urma cursuri privind pregătirea practică referitoare la organizarea, desfășurarea și exercitarea profesiei, organizate de Institutului Național de Pregătire și Perfecționare a Executorilor Judecătorești. * *Introducerea unor prevederi pentru asigurarea unei gestionări și evidențe mai eficiente a executorilor judecătorești*, astfel:   *-* prin noua reglementare se clarifică, prin detaliere, formele de exercitare a profesiei de executor judecătoresc, fiind uniformizate denumirile tuturor formelor de exercitare a profesiei, modificându-se, de asemenea, dispozițiile privind evidența și actualizarea numărului de posturi de executor judecătoresc;  *-* ca noutate, prin proiect se înființează Registrul Național de Evidență a Executorilor Judecătorești. Astfel, executorii judecătorești sunt obligați ca, după numire, să îşi înregistreze sediul biroului individual în Registrul Național de Evidență a Executorilor Judecătorești, iar după începerea activității, să își înregistreze orice modificare a modului de organizare și desfăşurare a activității;  - a fost introdusă la nivel de lege instituția schimbării sediului dintr-o circumscripție în alta, fiind introduse dispoziții privind schimbarea sediului la cerere, pe post vacant stabilit în ordinul de actualizare, precum și prin concurs, când numărul cererilor de schimbare a sediului este mai mare decât numărul posturilor vacante.   * *Modificarea dispozițiilor referitoare la suspendarea şi încetarea funcţiei de executor judecătoresc,* fiind lărgită aria cauzelor în care ministrul justiției poate dispune aceste măsuri. Totodată, pentru a înlătura unele interpretări contradictorii în practică, aceste instituții au fost mai clar reglementate. * După modelul de reglementare a altor profesii juridice, în rândul modificărilor de nivel organizatoric se înscriu și cele aduse *organizării și funcționării organelor reprezentative ale profesiei*, fiind avute în vedere aspecte precum: * introducerea dispozițiilor privind organele de conducere ale Camerelor Executorilor Judecătorești, respectiv Adunarea generală a Camerei, Colegiul director al Camerei și președintele Colegiului director al Camerei; dispozițiile nou introduse reglementează în principal procedura de alegere a acestor organe de conducere, precum și atribuțiile acestora; * modificarea dispozițiilor referitoare la organizarea Uniunii Naționale a Executorilor Judecătorești, fiind instituite noi atribuții în sarcina organelor de conducere ale Uniunii, în scopul eficientizării activității acestora; * constituirea în cadrul Uniunii Naționale a Executorilor Judecătorești a unor entități cu personalitate juridică (Institutul Naţional de Pregătire şi Perfecţionare a Executorilor Judecătoreşti și Casa de Răspundere Civilă a Executorilor Judecătoreşti), precum și a unor structuri fără personalitate juridică (Comisia de cenzori, Consiliul de disciplină și Corpul de control), delimitarea și paricularizarea atribuțiilor acestora, precum și introducerea dispozițiilor privind organizarea și funcționarea acestor entități; una dintre modificările importante aduse de acest proiect, menită să ofere garanții suplimentare de imparțialitate, este organizarea Consiliului de disciplină, ca organ de jurisdicţie la nivel naţional, spre deosebire de reglementarea actuală în care Consiliul de disciplină funcționează la nivelul Camerelor; * *Sistematizarea dispozițiilor privind registrele* care se înfiinţează și funcționează la nivelul Uniunii, în scopulul instituirii unor proceduri transparente, respectiv:   *-* Registrul Naţional de Evidenţă a Executorilor Judecătoreşti, în care se înregistrează executorii judecătoreşti şi formele în care aceştia îşi exercită funcţia;  *-* Registrul Național de Evidență a Executărilor Silite, ținut în format electronic, în care sunt înregistrate procedurile de executare silită deschise în condițiile legii;  - Registrul Electronic de Publicitate a Vânzării Bunurilor Supuse Executării Silite, precum și ale Bunurilor Supuse Valorificării de către Executorii Judecătoreşti și de Evidență a Licitațiilor, care funcţionează ca un sistem informatic prin intermediul căruia toţi executorii judecătoreşti efectuează publicitatea la nivel naţional a vânzării bunurilor mobile cu valoare mai mare de 5.000 de lei şi a bunurilor imobile aflate în procedura de executare silită și obțin dovada efectuării publicității;  - Registrul Unic al Actelor de Adjudecare, ținut în format electronic, în care sunt înregistrate actele de adjudecare cu numere unice de identificare, conform procedurii stabilite prin regulament;  - alte registre prevăzute de lege.   * *Modificarea substanțială a dispozițiilor privind atribuțiile executorilor judecătorești, drepturile, obligațiile, precum și incompatibilităţile acestora.* * *Consolidarea instituției răspunderii disciplinare*, fiind modificate substanțial prevederile privind răspunderea și controlul activității executorilor judecătorești, astfel: * au fost introduse noi abateri disciplinare referitoare la exercițiul funcției de executor judecătoresc; * a fost modificată substanțial procedura prin care se poate aplica una dintre sancțiunile disciplinare prevăzute de lege; * au fost introduse dispoziții referitoare la organizarea Consiliului de disciplină, care funcţionează ca organ de jurisdicţie la nivel national, îşi desfăşoară activitatea în mod independent şi nu se subordonează organelor de conducere ale Uniunii;   - au fost instituite noi prevederi referitoare la controlul profesional- administrativ al activităţii executorilor judecătoreşti, care se exercită, ori de câte ori este necesar, de către ministrul justiției, prin inspectori din cadrul corpului de control, de către Consiliul Uniunii, prin Corpul de control al Uniunii sau de către Colegiul director al Camerei, pe baza delegării primite de la Consiliul Uniunii. | | | | | | |
| 2.4. Alte informații | Nu este cazul. | | | | | | |
| **Secțiunea a 3-a**  **Impactul socioeconomic al proiectului de act normativ** | | | | | | | |
| 3.1. Descrierea generală a beneficiilor şi costurilor estimate ca urmare a intrării în vigoare a actului normativ | | Nu este cazul. | | | | | |
| 3.2. Impactul social | |  | | | | | |
| 3.3. Impactul asupra drepturilor şi libertăţilor fundamentale ale omului | | Nu este cazul. | | | | | |
| 3.4.Impactul macroeconomic | | Nu este cazul. | | | | | |
| 3.4.1.Impactul asupra economiei şi asupra principalilor indicatori macroeconomici | | Nu este cazul. | | | | | |
| 3.4.2. Impactul asupra mediului concurenţial şi domeniul ajutoarelor de stat | | Nu este cazul. | | | | | |
| 3.5. Impactul asupra mediului de afaceri | | Nu este cazul. | | | | | |
| 3.6. Impactul asupra mediului înconjurător | | Nu este cazul. | | | | | |
| 3.7. Evaluarea costurilor şi beneficiilor din perspectiva inovării şi digitalizării | | Nu este cazul. | | | | | |
| 3.8. Evaluarea costurilor şi beneficiilor din perspectiva dezvoltării durabile | | Nu este cazul. | | | | | |
| **Secțiunea a 4-a**  **Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informaţii cu privire la cheltuieli şi venituri** | | | | | | | |
| Indicatori | | Anul curent | Următorii 4 ani | | | | Media pe 5 ani |
| 1 | | 2  2022 | 3  2023 | 4  2024 | 5  2025 | 6  2026 | 7 |
| 4.1. Modificări ale veniturilor bugetare, plus/minus, din care: | | Nu este cazul. |  |  |  |  |  |
| a) buget de stat, din acesta:  (i) impozit pe profit  (ii) impozit pe venit | |  |  |  |  |  |  |
| b) bugete locale  (i) impozit pe profit | |  |  |  |  |  |  |
| c) bugetul asigurărilor sociale de stat:  (i) contribuţii de asigurări | |  |  |  |  |  |  |
| d) alte tipuri de venituri | |  |  |  |  |  |  |
| 4.2. Modificări ale cheltuielilor bugetare, plus/minus, din care: | | Nu este cazul. |  |  |  |  |  |
| a) buget de stat, din acesta: | |  |  |  |  |  |  |
| (i) cheltuieli de personal  (ii) bunuri și servicii | |  |  |  |  |  |  |
| b) bugete locale | |  |  |  |  |  |  |
| (i) cheltuieli de personal  (ii) bunuri și servicii | |  |  |  |  |  |  |
|  | |  |  |  |  |  |  |
| c) bugetul asigurărilor sociale de stat: | |  |  |  |  |  |  |
| (i) cheltuieli de personal  (ii) bunuri și servicii | |  |  |  |  |  |  |
| d) alte tipuri de cheltuieli | |  |  |  |  |  |  |
| 4.3. Impact financiar, plus/minus, din care: | | Nu este cazul. |  |  |  |  |  |
| a) buget de stat  b) bugetele locale | |  |  |  |  |  |  |
| 4.4. Propuneri pentru acoperirea creşterii cheltuielilor bugetare | | Nu este cazul. |  |  |  |  |  |
| 4.5. Propuneri pentru a compensa reducerea veniturilor bugetare | | Nu este cazul. |  |  |  |  |  |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare | | Nu este cazul. | | | | | |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:  a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizată;  b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | | Nu este cazul. | | | | | |
| 4.8. Alte informații | | Nu este cazul. | | | | | |
| **Secțiunea a 5-a**  **Efectele proiectului de act normativ asupra legislației în vigoare** | | | | | | | |
| 5.1. Măsuri normative necesare pentru aplicarea prevederilor proiectului de act normativ | | Ca urmare a modificărilor propuse asupra dispoziţiilor Legii nr. 188/2000, este necesară adoptarea unor acte normative subsecvente, prin ordin al ministrului justiţiei sau prin hotărâre a Plenului Consiliului Uniunii Naţionale a Executorilor Judecătoreşti. | | | | | |
| 5.2. Impactul asupra legislaţiei în domeniul achiziţiilor publice | | Nu este cazul. | | | | | |
| 5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE) | | Nu este cazul. | | | | | |
| 5.3.1. Măsuri normative necesare transpunerii directivelor UE | | Nu este cazul. | | | | | |
| 5.3.2. Măsuri normative necesare aplicării actelor legislative UE | | Nu este cazul. | | | | | |
| 5.4. Hotărâri ale Curţii de Justiţie a Uniunii Europene | | Nu este cazul. | | | | | |
| 5.5. Alte acte normative şi/sau documente internaţionale din care decurg angajamente asumate | | Nu este cazul. | | | | | |
| 5.6. Alte informații | | Nu este cazul. | | | | | |
| **Secțiunea a 6-a**  **Consultările efectuate în vederea elaborării proiectului de act normativ** | | | | | | | |
| 6.1. Informaţii privind neaplicarea procedurii de participare la elaborarea actelor normative | | Nu este cazul. | | | | | |
| 6.2. Informaţii privind procesul de consultare cu organizaţii neguvernamentale, institute de cercetare şi alte organisme implicate | | Nu este cazul. | | | | | |
| 6.3. Informaţii despre consultările organizate cu autorităţile administraţiei publice locale | | Nu este cazul. | | | | | |
| 6.4. Informaţii privind puncte de vedere/opinii emise de organisme consultative constituite prin acte normative | | Nu este cazul. | | | | | |
| 6.5. Informaţii privind avizarea de către:  a) Consiliul Legislativ  b) Consiliul Suprem de Apărare a Țării  c) Consiliul Economic și Social  d) Consiliul Concurenței  e) Curtea de Conturi | | Este necesar avizul Consiliului Legislativ. | | | | | |
| 6.6. Alte informaţii | | La elaborarea prezentului proiect de act normativ, un rol important l-au avut consultările cu Uniunea Națională a Executorilor Judecătorești. | | | | | |
| **Secțiunea a 7-a**  **Activităţi de informare publică privind elaborarea şi implementarea proiectului de act normativ** | | | | | | | |
| 7.1. Informarea societăţii civile cu privire la elaborarea proiectului de act normativ | | Proiectul de Lege a fost supus dezbaterii publice, fiind îndeplinită procedura reglementată de Legea nr. 52/2003 privind transparenţa decizională în administraţia publică, republicată, cu modificările ulterioare. | | | | | |
| 7.2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | | Nu este cazul. | | | | | |
| **Secțiunea a 8-a**  **Măsuri privind implementarea, monitorizarea şi evaluarea proiectului de act normativ** | | | | | | | |
| 8.1. Măsurile de punere în aplicare a proiectului de act normativ | | Nu este cazul. | | | | | |
| 8.2. Alte informații | | Nu este cazul. | | | | | |

Față de cele prezentate, a fost elaborat prezentul proiect de **Lege** **pentru modificarea și completarea Legii nr. 188/2000 privind executorii judecătoreşti,** pe care îl supunem Guvernului spre adoptare.

**MINISTRUL JUSTIȚIEI**

**Marian - Cătălin PREDOIU**

**MINISTRUL AFACERILOR INTERNE**

**Lucian Nicolae BODE**

**PREȘEDINTELE AUTORITÃȚII NAȚIONALE DE SUPRAVEGHERE A PRELUCRÃRII DATELOR CU CARACTER PERSONAL**

**Ancuța Gianina OPRE**